cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/4747-2/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

nyilvános

**Tárgy:** A települési támogatásról szóló 11/2015. (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:** Fábiánné Hoffman Márta hatósági osztályvezető

**Megtárgyalta:** ---

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) felhatalmazása alapján a települési támogatásról 11/2015. (II. 26.) szám alatt önkormányzati rendeletet (a továbbiakban: Ör.) alkotott.

A Miniszterelnökség Területi Közigazgatásért Felelős Államtitkára TKF-1/2016/1/2020. számú, 2021. évi ellenőrzési munkatervében a helyi önkormányzatok szociális, valamint gyermekjóléti alapellátásokat, a pénzbeli ellátásokat és a személyes gondoskodást biztosító rendeleteinek vizsgálatát is kitűzte. A célvizsgálatot megelőzően a Zala Megyei Kormányhivatal áttekintette Önkormányzatunk valamennyi, tárgyban érintett rendeletét, amely eredményeképpen, valamint a Mötv. 133. § (3) bekezdésében biztosított jogkörében észrevételt tett. Kérte a szakmai segítségnyújtásban kelt levele alapján a jegyző tekintse át az önkormányzat hivatkozott rendeleteit és szükség esetén gondoskodjon azok felülvizsgálatáról, illetve módosításáról. Tájékoztatott, hogy a célvizsgálat lefolytatására 2021. március 31. napjáig kerül sor.

Az Ör.-rel kapcsolatosan az alábbi észrevétel került megállapításra:

1. ***Megfelelés magasabb színtű jogszabályi rendelkezéseknek***
2. Az önkormányzat rendeletében nem definiálja a létfenntartás veszélyeztető rendkívüli élethelyzet, valamint a létfenntartási gond fogalmát.
3. A lakhatási támogatás tekintetében jogszerűtlenül került meghatározásra a lakókörnyezet rendezettségéhez kapcsolódó jogosultsági feltétel, mert nem kizárólag a lakóhely külső ismérveire vonatkozik.
4. ***Megfelelés a jogszabály-szerkesztéssel kapcsolatos előírásoknak***

A bevezető rész nem felel meg a Jogszabályszerkesztésről szóló 61/2009. (XII. 14.) IRM rendelet (a továbbiakban: Jszr.) 6. § b) pontjában, 52. § (2) bekezdésében, 52. § (4) bekezdésében, 54. § () és 55. § (1) és (5) bekezdésében foglalt követelményeknek, mert

* a felhatalmazó rendelkezések köre helytelen, pontatlan, olyan hivatkozásokat tartalmaz, melyek a települési támogatás esetében nem relevánsak (Szoctv. 58/B § (2), 62. § (2) és 115. § (4) bekezdések)
* feladatkör megjelölése helytelen, pontatlan, nem a Mötv. 13. § (1) bekezdés 8a. pontjára hivatkozást tartalmazza.

A fenti II. pontban foglalt észrevétel alapján tekintettel arra, hogy a jogalkotásról szóló 2010. évi CXXX. törvény 2019. március 15-től hatályos 8. § (2) bekezdés szerint az önkormányzati rendeletek esetén a bevezető rész módosítását lehetővé teszi, ezért az Ör. bevezető részének a módosítása indokolt Kormányhivatal javaslata szerint.

A Kormányhivatal I. pont 1. bekezdésben foglalt észrevétel alapján meghatározásra került egy új §-ban a létfenntartást veszélyeztető rendkívüli élethelyzet valamint a létfenntartási gond fogalma.

A Kormányhivatal I. pont 2. bekezdésében megfogalmazottak szerint a lakhatási támogatás esetében a lakóhely rendezettségéhez kapcsolódó jogosultsági feltétel esetén kizárólag a lakhely külső ismérve került meghatározásra.

A rendelettervezet részletes indokolása:

1. § A rendelet bevezető része nem felel meg jogszabályszerkesztésről szóló 61/2009. (XII. 14.) IRM rendeletben meghatározott követelményeknek, a feladatkör hiányos megjelölése módosítani szükséges.

2. § Az Ör. kiegészül a 13/A §-al, amely a létfenntartás veszélyeztető rendkívüli élethelyzet és a létfenntartási gond fogalmát definiálja.

3. § A 17. § helyébe új rendelkezés lép a lakókörnyezet rendezettsége kizárólag a lakóhely külső ismérvére vonatkozik a jövőben.

4. § Hatályba léptető és hatályt megszüntető rendelkezés.

**Az indokolás az Indokolások Tárában közzétételre kerül.**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a törvényi előírások miatt indokolt a rendelet módosítása a kormányhivatal által megjelölt 2021. március 31-ig terjedő határidőben.

A fent leírtak alapján az alábbi rendeletet alkotom:

Hévíz, 2021. március 26.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

Hévíz Város Önkormányzat Polgármestere a 27/2021. (I. 29.) Korm. rendelettel kihirdetett vészhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján, a képviselő-testület feladat- és hatáskörében eljárva a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés *b)* pontjában, 26. §-ában, 32. § (1) bekezdésének *b)* pontjában, 32. § (3) bekezdésében, 45. § (1) bekezdésében, 48. § (4) bekezdésében, a 132. § (4) bekezdés *a)* és *g)* pontjában kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A települési támogatásról szóló 11/2015. (II. 26.) önkormányzati rendelet (a továbbiakban: Ör.) bevezető rész helyébe a következő bevezető rész lép:

„Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés *b)* pontjában, 26. §-ában, 32. § (1) bekezdésének *b)* pontjában, 32. § (3) bekezdésében, 45. § (1) bekezdésében, 48. § (4) bekezdésében, a 132. § (4) bekezdés *a)* és *g)* pontjában kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:”

**2. §** Az Ör a következő 13/A §-al egészül ki:

„(1) A rendelet 13. § alkalmazása szempontjából létfenntartást veszélyeztető rendkívüli élethelyzet minősül az Szt. 45. § (4) bekezdésében foglaltakon túl:

1. a lakhatás elvesztése;
2. család jövedelmi viszonyaiban váratlan jövedelemkiesés, a jövedelem elvesztése,
3. betegség,

(2) Létfenntartási gondnak tekintendő különösen:

*a)* étkezés, élelmezés hiánya;

*b)* áramszolgáltatás vagy ivóvízellátás korlátozása, megszűnése.

**3.§** Az Ör. 17. § helyébe a következő rendelkezés lép:

„17. § (1) A lakhatási támogatás megállapításához a kérelmezőnek be kell tartania a lakókörnyezet rendben tartására vonatkozó előírásokat.

(2) A lakókörnyezet rendezettsége abban az esetben állapítható meg, ha a kérelmező:

*a)* az általa lakott ingatlanhoz szeméttároló edényzettel rendelkezik, és azt rendeltetésszerűen használja;

*b)* a lakáshoz tartozó udvart tisztántartja, kertet gondozza, gyommentesíti különös tekintettel az esetlegesen ott található hulladék és lomhulladék eltávolítására;

*c)* gondoskodik az ingatlan, udvar, kert rágcsáló és kártevő mentesítéséről.

(3) Az (1) bekezdésben foglaltak alkalmazása során a hulladékon, lomhulladékon a hulladékról szóló törvényben meghatározott fogalmakat kell érteni.

(4) Lakhatási támogatás ugyanazon lakásra csak egy kérelmezőnek állapítható meg, függetlenül a lakásban élő személyek és háztartások számától.”

**4. §** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A települési támogatásról szóló 11/2015. (II. 26.) önkormányzati rendelet módosításáról

**Társadalmi-gazdasági hatása**: A rendelet-tervezetnek nincs társadalmi hatása.

**Költségvetési hatása**: A 2021. évi költségvetésben betervezett szociális ellátásokra fordítandó összeget nem növeli.

**Környezeti, egészségi hatása**: Nincs.

**Adminisztratív terheket befolyásoló hatása**: Az adminisztratív terhek nem növekednek.

**Egyéb hatása**: Nincs.

**A rendelet megalkotásának szükségessége**: A megfelelés magasabb színtű jogszabályi rendelkezéseknek és a jogszabály-szerkesztéssel kapcsolatos előírásoknak.

**A rendelet megalkotása elmaradása esetén várható következmények**: Ha a kormányhivatal jogszabálysértést észlel, a törvényességi felügyelet körében legalább harminc napos határidő tűzésével felhívja az érintettet annak megszüntetésére.

A törvényességi felhívás eredménytelensége esetén a kormányhivatal a törvényességi felügyeleti eljárás egyéb eszközeinek alkalmazásáról mérlegelési jogkörben dönt.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2021. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **hatósági**  **osztályvezető** |  |  |
| **dr. Tüske Róbert** | **törvényességi felülvizsgálat** |  |  |