

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/4748-3/2021.

Napirend sorszáma:

**Előterjesztés**

**Hévíz Város Önkormányzat Képviselő-testület**

**részére**

nyilvános

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Fábiánné Hoffman Márta hatósági osztályvezető

**Megtárgyalta:** ---

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoctv. és a gyermekek védelméről és a gyámügyi igazgatásról szóló 1997 évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben előírtak miatt a fenntartó részéről minden évben felülvizsgálatra kerülnek a személyes gondoskodást nyújtó szociális és gyermekjóléti szolgáltatások igénybevételéért fizetendő térítési díjak. A térítési díjak megállapításához bekérjük a Teréz Anya Szociális Integrált Intézmény (a továbbiakban: TASZII) és a Gazdasági Műszaki Ellátó Szervezet (a továbbiakban: GAMESZ) szolgáltatási önköltségeket és a térítési díj javaslatát.

*A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet 1. §-a alapján a személyi térítési díjak emelésére ez évben nincs lehetőségünk, új díjat nem állapíthatunk meg, meglévő díjat új kötelezetti körre nem terjeszthetünk ki.*

Az Ör. felülvizsgálatát indokolja még, hogy a Zala Megyei Kormányhivatal áttekintette Önkormányzatunk az Ör.-t, amely eredményeképpen, valamint a Mötv. 133. § (3) bekezdésében biztosított jogkörében észrevételt tett. Kérte a szakmai segítségnyújtásban kelt levele alapján a jegyző tekintse át az önkormányzat hivatkozott rendeleteit és szükség esetén gondoskodjon azok felülvizsgálatáról, illetve módosításáról. Tájékoztatott, hogy a célvizsgálat lefolytatására 2021. március 31. napjáig kerül sor.

Az Ör.-rel kapcsolatos észrevétel a II. fejezetben kerül meghatározásra.

1. **Intézményi térítési díjak megállapítása**

A Szoc.tv. 115. §(1) bekezdése alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

A felülvizsgálat során megállapított új személyi térítési díj megfizetésének időpontjáról a fenntartó rendelkezik. Az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően - jövedelem és vagyon hiányában - térítésmentesen vette igénybe az ellátást, és részére visszamenőlegesen rendszeres pénzellátás került megállapításra. Ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő napja.

A TASZII intézményvezetője megküldte hivatalunk részére a 2021. évi önköltség számításokat, amelyek jogszabályi lehetőség hiányában emelést nem tartalmazhat, így az intézményi térítési díj összege megegyezik az Ör.-ben 2020. március 1. napjától hatályos díjakkal.

A GAMESZ mb. igazgatójának tájékoztatása szerint a 2021. évi közétkeztetéshez szükséges nyersanyagok és élelmiszerek beszerzési eljárása alapján, a megkötött 2021. június 30. napjáig érvényes szállítói szerződések alapján kerültek a szolgáltatási önköltségek meghatározásra.

Az étlaptervezés ezen normákhoz igazodik és a gyermekétkeztetés esetében a nyersanyagnormát a közétkeztetésre vonatkozó táplálkozás-egészségügyi előírásokról szóló 37/2014. (IV. 30) EMMI rendelet alapján alakítják ki. Ez alapján az Ör. 3. mellékletében foglalt nyersanyagköltség és a nettó intézményi térítési díj változatlan formában történő meghatározására tettek javaslatot.

1. ***Étkeztetés***

A jelenlegi szabályozás alapján a szociálisan rászorultak részére biztosított étkezés bruttó intézményi térítési díja 715 Ft/fő/adag. Hétköznapokon ezen összegért a GAMESZ biztosítja az ételek előállítását. Az étkeztetés szociálisan rászorultak részére **2021. március 1. napjától 715 Ft Ft/fő/adag** marad.

A TASZII a fenntartó Hévíz Város Önkormányzata Képviselő-testületének 164/2020 (VIII. 27.), valamint a 175/2020. (IX.14.) számú határozataiban foglaltaknak megfelelően az intézményi gazdálkodás és működés racionalizálását megkezdte az üzemeltetési feladatok felülvizsgálatával.

A hétvégi szociális étkeztetés és az idősek otthona étkezésének ellátását évek óta külső szolgáltató biztosította, az elmúlt évben a Prizma-Junior Közétkeztetési Zrt.

A szociális étkeztetés tekintetében a hétvégi (nem kötelező) szolgáltatást a fenntartó hozzájárulásával 2020. október 1-től a TASZII megszüntette.

Hévíz Város Önkormányzat Képviselő-testületének 197/2020. (XI. 3.) határozata alapján a TASZII részére a hétvégi étkeztetést is a Hévíz Gazdasági és Műszaki Ellátó Szervezte biztosítja 2021. január 1-től.

Az Szoc.tv. 115.§ (2) bekezdése alapján, a kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét. A szociális alapszolgáltatások személyi térítési díjának megállapításánál a szolgáltatást igénybe vevő személy rendszeres havi jövedelmét, kiskorú igénybe vevő esetén a családban egy főre jutó rendszeres havi jövedelmét kell figyelembe venni. Az Szt 116. § (3) bekezdése rögzíti, hogy a személyi térítési díj nem haladhatja meg a jövedelem

a) 30%-át étkeztetés,

b) 25%-át házi segítségnyújtás,

c) 30%-át, ha a házi segítségnyújtás mellett étkezést is biztosítanak, illetve támogató szolgáltatás,

d) 20%-át a kiskorú részére nyújtott támogató szolgáltatás,

e) 2%-át jelzőrendszeres házi segítségnyújtás

esetében.

A szociális étkeztetés kiszállítási díja 2017. évben került bevezetésre, amelyet az igénybe vevők elfogadtak. A jelenlegi díj **150 Ft/adag,** a szállítási díj szolgáltatási önköltsége kisebb mértékben - 7 Ft/adag összeggel - emelkedett.

1. ***Idősek otthona:***

Az idősek otthonában az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

Amennyiben az így meghatározott jövedelemhányad nem éri el az intézményi térítési díj összegét, abban az esetben a jogszabályban meghatározott jelentős pénz, és/vagy ingatlanvagyon esetén a jövedelemhányad és az intézményi térítési díj közötti különbözetet a jelentős pénz, és/vagy ingatlanvagyonból kell fedezni.

Az idősek bentlakásos étkeztetését jelenleg a TASZII a GAMESZ útján - nyersanyagköltség normál étkezés nyersanyagköltsége 780 Ft/adag, a diétás étkezés 840 Ft/adag) megfizetése ellenében biztosítja 2020. február 1-től a két intézmény közti megállapodás alapján.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Tr.) 2020. január 1. napjával az alábbiak szerint változott:

„16. § Ha az ellátott a bentlakásos intézményi ellátást a hónap nem mindegyik napján veszi igénybe, a távolléti napok számát meg kell szorozni a 28. §-ban foglaltak szerint számított csökkentett összegű napi személyi térítési díjjal, a jelenléti napok számát pedig meg kell szorozni a teljes összegű napi személyi térítési díjjal. A két szorzat összege az adott hónapra fizetendő térítési díj. A jelenléti napok számát úgy kell meghatározni, hogy az adott hónap napjainak számából le kell vonni a távolléti napok számát, valamint azoknak a napoknak a számát, amelyeken az intézményi jogviszony nem állt fenn.”

**Tehát jogszabályváltozás miatt a térítési díj havi összege 2020. január 1. napjától a hónap napjainak száma alapján változott.**

Az önköltség számítások figyelembe vételével – a személyi és dologi kiadások jelentős növekedése miatt – a térítési díj megállapítását **3.600 Ft/nap** összegben került az elmúlt évben megállapításra. Az elmúlt évhez (10 785 Ft) képest megnövekedett 1 napra eső kiadás összege 11 937 Ft-ra.

1. ***Házi segítségnyújtás:***

Az Szoctv. módosításának következtében 2016. január 1-től a házi segítségnyújtás feladat kettévált: szociális segítésre (amelyhez az alacsony szükséglet kielégítését szolgáló, szakképzettség nélkül is ellátható tevékenységek tartoznak) és személyi gondozásra (amelynek keretében, „intenzív” szükségletet kielégítő gondozási tevékenységek és az ápolói kompetenciának megfelelő ápolási feladatok végezhetőek a megfelelő szociális vagy egészségügyi szakképesítés birtokában). A térítési díj megállapításánál 2018. január 1-ét követően már nem szükséges különválasztani, így a térítési díj egységesen került megállapításra.

A szolgáltatás terén történt változások a gyakorlatban kialakultak, a költségek tekintetében azonban nem releváns a különbségtétel. Figyelembe véve a házi segítségnyújtás tervezett 2021. évi költségeit, gondozási óránként egységesen 4 543 Ft/óra a számított önköltség, a hatályos intézményi térítési díj **800 Ft/óra összeg**.

1. ***Jelzőrendszeres házi segítségnyújtás***

Az **intézményi térítési díj** továbbra is a **60 Ft/nap/készülék,** míg az 1 napra eső kiadás 96 Ft.

A térítésmentes szolgáltatás helyett 2019. február 1. napjától kedvezményes térítési díj került bevezetésre, természetesen a nyugdíjminimummal rendelkezők számára továbbra is ingyenesen, valamint a következő sávban is 50 % kedvezménnyel vehető igénybe. Az az igénybevevő, aki házi segítségnyújtásban is részesül, szintén térítésmentesen kapja a jelzőrendszeres házi segítségnyújtást.

1. ***Idősek nappali ellátása***

Az idősek nappali ellátása **térítésmentes szolgáltatás**.

1. ***Bölcsőde***

A bölcsődei térítési díjak esetében az intézményi térítési díjat külön kell meghatározni a gyermekétkeztetésre és a gyermek gondozására. A gyermekétkeztetés intézményi térítési díjának alapja a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rend.) 9. § (1) bekezdése értelmében a gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

2020. március 1-től a bölcsődei gondozási díj az alábbiak szerint alakult:

* a gondozási díj napi összege **500 Ft/gyermek**, havidíj formájában megállapítva, azaz 20 – 22 munkanapos hónapok esetén 10.000 – 11.000 Ft/gyermek/hó összegben
* életvitelszerűen, a bejelentett hévízi lakóhelyén vagy tartózkodási helyén élő, hévízi lakosok, akik e tényről nyilatkoznak, a fenti díjból 50 % kedvezményben részesülnének, így a havi díj 5.000 – 5.500 Ft/gyermek/hó díjat kell megfizetniük. A gondozási díj Áfa-mentes.

Tört hónap esetén (beiratkozáskor, nyári leálláskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó gondozási díj szorzatával.

A Gyvt. 150. § (5) bekezdése értelmében ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik.

(6) Bölcsődében, mini bölcsődében nyújtott bölcsődei ellátás esetén

*a)*a rendszeres gyermekvédelmi kedvezményben részesülő gyermek,

*b)*a tartósan beteg vagy fogyatékos gyermek,

*c)*a három- vagy többgyermekes család gyermekének,

*d)* az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,

*e)*a védelembe vett gyermek

gondozását térítésmentesen kell biztosítani. Ezekben az esetekben személyi térítési díj - a Gyvt. 21/B. § (1) bekezdésében foglaltak figyelembevételével - csak az étkezésért kérhető. A *c)*pont szerinti gyermekszámot a 21/B. § (3) bekezdésében foglaltak szerint kell meghatározni.

A Korm. rend. 9. § (3) bekezdés alapján a bölcsődei, mini bölcsődei gondozás személyi térítési díját - a fenntartó eltérő döntése hiányában - akkor is teljes hónapra kell megállapítani, ha a gyermek az ellátást a hónap nem minden napján veszi igénybe.

Az jogszabály változás miatt 2015. évtől a személyes gondoskodás körébe tartozó szociális ellátások esetében megszűnt az intézményi térítési díj számításának azon módja, amely az intézményi térítési díjat a szolgáltatási önköltség és az állami támogatás különbözeteként rendelte megállapítani. Azonban a döntés meghozatalához elengedhetetlen az állami támogatás számbavétele.

Az alábbi táblázat a személyes gondoskodás körébe tartozó szociális ellátásokra igényelt (tervezett) 2021. évi normatív állami hozzájárulásokat tartalmazza:

|  |  |  |
| --- | --- | --- |
| Sorszám | Személyes gondoskodás megnevezése | Állami támogatás Ft/év |
| 1. | Étkeztetés szociálisan rászorultak részére | 4.977.000,- |
| 2. | Házi segítségnyújtás |  |
| 3. | szociális segítés |  |
| 4. | személyes gondoskodás | 12.705.000,- |
| 5. | Nappali ellátás - Idősek klubja tartózkodás | 5.425.000,- |
| 6. | Ápolást-gondozást nyújtó intézmény és rehabilitációs intézményi ellátás (Idősek Otthona) | 105.324.600,- |
| 7. | Bölcsőde támogatása | 19.218.000,- |

**II. Az Ör. felülvizsgálata a Zala Megyei Kormányhivatal észrevétele alapján:**

1. ***Megfelelés magasabb szintű jogszabályi rendelkezéseknek***
2. *A rendelet a személyes gondoskodást nyújtó szociális szolgáltatások vonatkozásában az Szt. 92. § (2) bekezdésében foglaltak szerint nem szabályozza az intézményvezető és az ellátás igénybe vevő között kötendő megállapodással összefüggő kérdéseket.*
3. *A rendelet a személy gondoskodást nyújtó gyermekjóléti ellátások vonatkozásában a Gyvt. 29. § (2) bekezdésében foglaltakkal ellentétesen nem szabályozza*

* *az intézményvezető hatáskörében – külön eljárás nélkül – biztosítható ellátásokat,*
* *az ellátás megszűnésének eseteit és módjait,*
* *a fizetendő térítési díjak csökkentésének, illetve elengedésének eseteit és módjait.*

1. ***Megfelelés a jogszabály-szerkesztéssel kapcsolatos előírásoknak***

*A bevető rész nem felel meg a jogszabályszerkesztésről szóló 61/2009. (XII. 14.) IRM rendelet (a továbbiakban: Jszr.) 6. § b) pontjában, 52. §. (2) bekezdésében, 52. § (4) bekezdésében, 54. § (1) és 55. § (1) és (5) bekezdésében foglalt követelményeknek, mert a feladatkör megjelölése hiányos, nem tartalmazza a Mötv. 13. § (1) bekezdés 8. és 8a. pontjára hivatkozást.*

A fenti II. pontban foglalt észrevétel alapján tekintettel arra, hogy a jogalkotásról szóló 2010. évi CXXX. törvény 2019. március 15-től hatályos 8. § (2) bekezdés szerint az önkormányzati rendeletek esetén a bevezető rész módosítását lehetővé teszi, ezért az Ör. bevezető részének a módosítása indokolt Kormányhivatal javaslata szerint.

A szakmai segítségnyújtás alapján leszabályozásra került az intézményvezető és az ellátást igénybe vevő között kötendő megállapodással összefüggő kérdések, amelyet az Szt. 94/C. § (3) bekezdése határoz meg.

A gyermekvédelmi ellátások igénybevételére a Gyvt. 31. és 32. §-ában foglaltaknak megfelelően, az intézményvezető hatáskörében – külön eljárás nélkül – kerül sor a gyermekjóléti szolgáltatás ellátás biztosítására.

Továbbá szabályozásra került a gyermekvédelmi alapellátás megszűnésének esetei és módjai, hivatkozással a Gyvt. 37/A §-ában felsoroltakra.

A Gyvt. hatálya alá tartozó gyermekjóléti ellátások esetén fizetendő térítési díjak mértékének csökkentésnek és elengedésének esetei, módjai konkrétan meghatározásra került a rendelet-tervezetben, visszautalva a települési támogatásról szóló 11/2015. (II. 26.) Ör. által definiált rendkívüli élethelyzetre, amely esetben a térítési díj maximum 100 %-a csökkenthető, létfenntartási gond esetén a térítési díj maximum 75%-a engedhető el.

**A rendelettervezet részletes indokolása:**

1.§ A rendelet bevezető része nem felel meg jogszabályszerkesztésről szóló 61/2009. (XII. 14.) IRM rendeletben meghatározott követelményeknek, a feladatkör hiányos megjelölése miatt módosítani szükséges.

2.§ Az Ör. 5. § (1) bekezdése tartalmazza az intézményvezető és az ellátást igénybe vevő között kötendő megállapodással összefüggő kérdéseket.

3.§ Az Ör. (5a) bekezdéssel egészül ki, szabályozza az intézményvezető hatáskörében – külön eljárás nélkül – biztosítható ellátásokat.

4.§ Az Ör. 5. § (6) bekezdése a Gyvt.-ben meghatározott ellátások megszűnésének esetét és módjait szabályozza.

5.§ Az Ör.19/A. § helyébe az Szt. és a Gyvt.-ben meghatározott ellátások térítési díjának a polgármester általi elengedése és csökkentése került szabályozásra.

6.§ Az Ör. 19/B. §-al egészült ki, amely a térítési díjak csökkentésének, illetve elengedésének eseteit és mértékét határozza meg.

7.§ A személyes gondoskodás keretében nyújtott szolgáltatások önköltségét módosítja az intézményi térítési díj változatlan hagyásával az Ör. 2. mellékletében.

8.§ A hatályba lépésről rendelkezik.

**Az indokolás az indokolások Tárában közzétételre kerül.**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a törvényi előírások miatt indokolt a rendelet módosítása az Szt. és a kormányhivatal által megjelölt 2021. március 31-ig terjedő határidőben.

A fent leírtak alapján az alábbi rendeletet alkotom:

Hévíz, 2021. március 26.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Polgármestere a 27/2021. (I. 29.) Korm. rendelettel kihirdetett vészhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján, a képviselő-testület feladat- és hatáskörében eljárva a szociális igazgatásról szóló 1993. évi III. törvény 92. § (1) - (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) - (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában rögzített feladatkörében eljárva meghatározott feladatkörében eljárva a következőket rendeli el:

**1. §** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (a továbbiakban Ör.) bevezető rész helyébe a következő bevezető rész lép:

„Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

**2. §** Az Ör. 5. § (1) bekezdése helyébe a következő rendelkezés lép:

„(1) A szociális szolgáltatások iránti kérelmet a TASZII intézményvezetőjénél kell benyújtani az Szt. és a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM. rendeletben meghatározott formában. Az ellátás igénybevételéről az intézmény vezetője dönt. Az intézményvezető és az ellátást igénybe vevő között kötendő megállapodás az Szt. 94/C. § (3) bekezdésében foglaltakat tartalmazza.”

**3. §** Az Ör. 5. §-a (5a) bekezdéssel egészül ki:

„(5a) A gyermekvédelmi ellátások igénybevételére a Gyvt. 31. és 32. §-ában foglaltaknak megfelelően kerül sor a gyermekjóléti szolgáltatás igénybevétele külön eljárást nem igényel.

**4. §** Az Ör. 5. § (6) bekezdése helyébe a következő rendelkezés lép:

„(6) Az intézményi jogviszony az Szt. 100. §, 101. §, és 102. §-ában foglaltak, a személyes gondoskodást nyújtó ellátás a Gyvt. 37/A. § szerint szűnik meg. A szolgáltatást igénylő, ha a rendelkezésre álló időtartamon belül nem veszi igénybe a szolgáltatást, akkor az Szt. 95. §-ában foglaltak szerint a beutalás megszüntetésre kerül.”

**5. §** Az Ör.19/A. § helyébe a következő rendelkezés lép:

„19/A. § A polgármester a szociális alapszolgáltatások, a személyes gondoskodás keretébe tartozó szakosított ellátás, valamint a személyes gondoskodás keretébe tartozó gyermekjóléti alapellátás térítési díját a fizetésre kötelezett jövedelmi és vagyoni helyzetének mérlegelés alapján:

1. csökkentheti;
2. elengedheti;
3. részletfizetést hagyhat jóvá.”

**6. §** Az Ör. a következő 19/B. §-al egészül ki:

„19/B. § A térítési díj, amennyiben kérelmező dokumentumokkal igazoltan a települési támogatásról szóló 11/2015. (II. 26.) Ör.-ben meghatározottaknak megfelel:

*a)* rendkívüli élethelyzet esetén legfeljebb 100 %-kal csökkenthető,

*b)* létfenntartási gond esetén legfeljebb 75 %-kal csökkenthető.”

**7.§** Az Ör. 2. melléklete a 1. melléklet szerint módosul.

**8. §** Ez a rendelet 2021. április 1. napján lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a …./2021. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Intézményi térítési díj | |  | |
| 1. | Étkeztetés szállítási díja | Ft/adag | 201 | 150 | |  | |
| 2. | Házi segítségnyújtás | Ft/fő/gondozási óra | 4543 | 800 | |  | |
| 3. | Jelzőrendszeres házi segítségnyújtás | Ft/fő/ellátási nap | 96 | 60 | |  | |
| 4. | Nappali ellátás - Idősek klubja tartózkodás | Ft/fő/ellátási nap | 1 547 | 0 | |  | |
| 5. | Ápolást-gondozást nyújtó intézmény és rehabilitációs intézményi ellátás (Idősek Otthona) | Ft/fő/ellátási nap | 11 937 | 3 600 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 313 | 250 | 563 | 152 | 715 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Megállapított intézményi térítési díj | |
| 7. | Bölcsődei gondozás | Ft/fő/nap | 11 207 | 5 570 | 5 637 | 500 | |

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A rendelet-tervezetnek nincs társadalmi hatása.

**Költségvetési hatása**: Az intézményi működési bevétel az előző évi szinten marad.

**Környezeti, egészségi hatása**: Nincs.

**Adminisztratív terheket befolyásoló hatása**: Az adminisztratív terhek nem növekednek.

**Egyéb hatása**: Nincs.

**A rendelet megalkotásának szükségessége**: Az Szt.-ben és a Gyvt-ben előírtak miatt szükséges április 1. napjáig az intézményi térítési díjak megállapítása. Továbbá a Zala Megyei Kormányhivatal szakmai segítségnyújtása alapján a megfelelés magasabb színtű jogszabályi rendelkezéseknek és a jogszabály-szerkesztéssel kapcsolatos előírásoknak.

**A rendelet megalkotása elmaradása esetén várható következmények**:

A Szoc.tv. előírása indokolja a térítési díjak felülvizsgálatát és az intézményi térítési díj megállapítását. Ha a kormányhivatal jogszabálysértést észlel, a törvényességi felügyelet körében legalább harminc napos határidő tűzésével felhívja az érintettet annak megszüntetésére.

A törvényességi felhívás eredménytelensége esetén a kormányhivatal a törvényességi felügyeleti eljárás egyéb eszközeinek alkalmazásáról mérlegelési jogkörben dönt.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2021. évi költségvetése biztosítja.

**4.**

**Mellékletek**

|  |  |  |  |  |  |  |  |
| --- | --- | --- | --- | --- | --- | --- | --- |
| **2021. évi TASZII intézményi térítési díj számítás a 2021. évi tervadatok alapján** | | | | | |  |  |
|  |  |  |  |  |  |  |  |
|  |  |  |  |  |  |  | **2020. tény Ft** |
|  |  |  |  |  |  |  |  |
| 2021-ben a szállítás tervezett dologi kiadása: | | | | 600 000 |  |  |  |
|  | 1 fő sofőr bére+járulék+jutt. | | | 3 650 000 | 259 e Ft |  |  |
|  | 1 fő kisegítő bére+járulék+jutt. | | | 3 250 000 | 230 e Ft |  |  |
|  |  | összesen: |  | 7 500 000 |  |  |  |
| 50% a szociális étk-re jutó kiadás: | | | | 3 750 000 |  |  |  |
| tervezett kiszállítandó adagszám: | | | | 18 675 |  |  |  |
| 1 adagra jutó tervezett szállítás díja: | | | | 201 |  |  |  |
| **Javasolt intézményi térítési díj:** | | | | **150** |  |  |  |
|  |  |  |  |  |  |  |  |
|  |  |  |  |  |  |  | **34 659 333** |
| 2021. évi tervezett kiadás | | |  | 34 082 000 |  |  |  |
| Feladatot ellátók száma: | | |  | 6 |  |  |  |
| Gondozási napok száma: | | |  | 249 |  |  |  |
| Gondozási órák száma: | | |  | 7 502 |  |  |  |
| 1 fő/órára jutó kiad: | |  |  | 4 543 |  |  |  |
| **Javasolt intézményi térítési díj:** | | | |  |  |  |  |
|  | **gondozási díj Ft/óra:** | |  | **800** |  |  |  |
|  |  |  |  |  |  |  |  |
|  |  |  |  |  |  |  | **2 045 159** |
| 2021. évi tervezett kiadás | | |  | 2 100 000 |  |  |  |
| Készülékek tervezett száma: | | |  | 60 |  |  |  |
| 1 készülékre eső össz.kiad: | | |  | 35 000 |  |  |  |
| ellátási napok száma: | | |  | 365 |  |  |  |
| 1 napra eső készülék kiad: | | |  | 96 |  |  |  |
| **Javasolt intézményi térítési díj:** | | | | **60** |  |  |  |
|  |  |  |  |  |  |  |  |
|  |  |  |  |  |  |  | **6 545 010** |
| 2021. évi tervezett kiadás | | |  | 9 633 000 |  |  |  |
| Ellátottak száma: | |  |  | 25 |  |  |  |
| 1 főre eső kiadás: | |  |  | 385 320 |  |  |  |
| Ellátási napok száma: | | |  | 249 |  |  |  |
| 1 napra eső kiadás: | |  |  | 1 547 |  |  |  |
| **Javasolt intézményi térítési díj:** | | | | **0** |  |  |  |
|  |  |  |  |  |  |  |  |
|  |  |  |  |  |  |  | **255 357 875** |
| 2021. évi tervezett kiadás | | |  | 248 355 000 |  |  |  |
| Ellátottak száma: | |  |  | 57 |  |  |  |
| 1 főre eső kiadás: | |  |  | 4 357 105 |  |  |  |
| Ellátási hónapok száma: | | |  | 12 |  |  |  |
| 1 napra (30) eső kiadás: | | |  | 11 937 |  |  |  |
| **Javasolt intézményi térítési díj:** | | | |  |  |  |  |
|  | **Ft/fő/nap** | |  | **3 600** |  |  |  |
|  |  |  |  |  |  |  |  |
|  |  |  |  |  |  |  | **22 907 085** |
| 2021. évi tervezett kiadás | | |  | 26 752 000 |  |  |  |
| 1 adag nyersanyag költség : | | |  | 313 |  |  |  |
| 1 adag rezsiköltség: | |  |  | 250 |  |  |  |
| 1 adag nettó tér díj: | |  |  | 563 |  |  |  |
| **Javasolt intézményi térítési díj, bruttó:** | | | | **715** |  |  |  |
|  |  |  |  |  |  |  |  |
|  |  |  |  |  |  |  | **40 018 436** |
| 2021. évi tervezett kiadás | | |  | 38 663 000 |  |  |  |
| ellátottak tervszáma fő: | | |  | 15 |  |  |  |
| ellátási napok: | |  |  | 230 |  |  |  |
| Gondozási napok tervszáma: | | |  | 3450 |  |  |  |
| 1 gond.napra jutó kiad: | | |  | 11 207 |  |  |  |
| **Javasolt intézményi térítési díj:** | | | | **500** |  |  |  |

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |
| --- | --- | --- | --- |
| **Külsős partner** |  | | |
| **név** | **beosztás** | **aláírás** | **megjegyzés** |
| **Varga András** | **TASZII Intézményvezető** |  |  |
| **Gönye József** | **GAMESZ**  **mb. igazgató** |  |  |